CELEX: 62008CA0499(01)
Language: sk
Date: 2010-10-12 00:00:00
Title: Vec C-499/08: Rozsudok Súdneho dvora (veľká komora) z  12. októbra 2010 (návrh na začatie prejudiciálneho konania, ktorý podal Vestre Landsret — Dánsko) — Ingeniørforeningen i Danmark, konajúci v mene Ole Andersena/Region Syddanmark (Smernica 2000/78/ES — Rovnosť zaobchádzania v zamestnaní a povolaní — Zákaz diskriminácie na základe veku — Nevyplatenie odstupného pracovníkom, ktorí majú nárok na starobný dôchodok)

18.12.2010   
            
            
               SK
            
            
               Úradný vestník Európskej únie
            
            
               C 346/7
            
         Rozsudok Súdneho dvora (veľká komora) z 12. októbra 2010 (návrh na začatie prejudiciálneho konania, ktorý podal Vestre Landsret — Dánsko) — Ingeniørforeningen i Danmark, konajúci v mene Ole Andersena/Region Syddanmark
   (Vec C-499/08) (1)
   
   (Smernica 2000/78/ES - Rovnosť zaobchádzania v zamestnaní a povolaní - Zákaz diskriminácie na základe veku - Nevyplatenie odstupného pracovníkom, ktorí majú nárok na starobný dôchodok)
   2010/C 346/10
   Jazyk konania: dánčina
   
      Vnútroštátny súd, ktorý podal návrh na začatie prejudiciálneho konania
   
   Vestre Landsret
   
      Účastníci konania pred vnútroštátnym súdom
   
   
      Žalobca: Ingeniørforeningen i Danmark, konajúci v mene Ole Andersena
   
      Žalovaný: Region Syddanmark
   
      Predmet veci
   
   Návrh na začatie prejudiciálneho konania — Vestre Landsret — Výklad článkov 2 a 6 smernice Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní (Ú. v. EÚ L 303, s. 16; Mim. vyd. 05/004, s. 79) — Vnútroštátna právna úprava stanovujúca vyplatenie odstupného pre prepustených zamestnancov, ktorí boli zamestnaní určitý počet po sebe idúcich rokov u toho istého zamestnávateľa, okrem prípadu, keď títo zamestnanci dosiahli vek, v ktorom im vzniká nárok na starobný dôchodok, na ktorý zamestnávateľ prispieval — Priama a nepriama diskriminácia na základe veku
   
      Výrok rozsudku
   
   Články 2 a 6 ods. 1 smernice Rady 2000/78 z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní, sa majú vykladať v tom zmysle, že bránia takej vnútroštátnej právnej úprave, na základe ktorej pracovníci majúci nárok na vyplácanie starobného dôchodku svojim zamestnávateľom v rámci dôchodkového systému, do ktorého vstúpili pred dosiahnutím veku 50 rokov, nemôžu výlučne na základe tejto skutočnosti dostať osobitné odstupné určené na podporu opätovného profesijného začlenenia pracovníkov, ktorí majú v podniku odpracovaných viac než 12 rokov.
   
      (1)  Ú. v. EÚ C 19, 24.1.2009.